**Cylch Gorchwyl y Bwrdd Academaidd**

Gwasanaethir gan: [Ysgrifenyddiaeth y Brifysgol](https://www.metcaerdydd.ac.uk/about/structureandgovernance/Pages/default.aspx)  
Yn adrodd i: [Bwrdd Llywodraethwyr y Brifysgol](https://www.metcaerdydd.ac.uk/about/structureandgovernance/Pages/GoverningBody.aspx)

**Pwrpas**

Un o Bwyllgorau Bwrdd y Llywodraethwyr yw’r Bwrdd Academaidd a hwn yw uwch gorff gwneud penderfyniadau’r Brifysgol. Mae’r Bwrdd Academaidd yn gyfrifol am y dirprwyo a nodir yn yr Erthyglau Llywodraethu yn ogystal â chefnogi, cynghori a chynorthwyo’r Is-Ganghellor wrth iddo gyflawni ei ddyletswyddau fel y’u dirprwyir yn yr Erthyglau, a chynghori Bwrdd y Llywodraethwyr ar faterion perthnasol.

**Cylch gorchwyl**

Mae’r Bwrdd Academaidd yn gyfrifol am, ond nid yw’n gyfyngedig i:

Cynllunio Ariannol a Chynaliadwyedd

* Cefnogi cynigion ar gyfer y gyllideb flynyddol i’w cyflwyno i Fwrdd y Llywodraethwyr eu cymeradwyo.
* Sicrhau safle ariannol y Brifysgol gan adolygu data recriwtio myfyrwyr ac ariannol cywir a chadarnhau camau gweithredu a argymhellir gan y Prif Swyddog (Adnoddau).

Cynllunio Strategol

* Trafod, ystyried ac argymell cyfeiriad strategol y Brifysgol a datblygu cynlluniau strategol i'w cymeradwyo gan Fwrdd Llywodraethwyr y Brifysgol.
* Derbyn, ystyried a chymeradwyo strategaethau a pholisïau a lle bo hynny'n briodol, argymell y rhain i Fwrdd y Llywodraethwyr i'w cymeradwyo.
* Adolygu perfformiad y Brifysgol mewn perthynas â nodau, amcanion a thargedau, ac mewn perthynas â’i grŵp o gymheiriaid a'r sector yn ei gyfanrwydd, gan gytuno ar gamau i fodloni mesurau llwyddiant y cytunwyd arnynt.
* Ystyried materion strategol sy'n codi o gynlluniau Ysgolion ac Adrannau a chyfeirio argymhellion ar ganlyniadau a pholisïau i bwyllgorau perthnasol eu gweithredu.
* Ystyried, cynghori a gwneud argymhellion i ymgynghoriadau allanol, argymhellion polisi a datblygiadau economaidd sy'n effeithio ar y Brifysgol.
* Ystyried a chymeradwyo polisïau ar gyfer gweithredu'r cynlluniau a'r polisïau hyn yn weithredol.

Cynllunio Academaidd

* Ystyried datblygu dimensiynau academaidd trefniadau cynllunio strategol Prifysgol Metropolitan Caerdydd a'r adnoddau sydd eu hangen i'w cefnogi ac er mwyn cynghori'r Is-Ganghellor a Bwrdd y Llywodraethwyr.
* Derbyn a gweithredu ar argymhellion ar gyfer atal recriwtio i raglenni.
* Cynghori ar y fath faterion ag y gallai Bwrdd y Llywodraethwyr neu'r Is-Ganghellor eu cyfeirio at y Bwrdd Academaidd.

Ansawdd a Sicrwydd Academaidd

* Sefydlu’r meini prawf ar gyfer derbyn myfyrwyr.
* Cadarnhau penodi a diswyddo arholwyr mewnol ac allanol.
* Cadarnhau polisïau a gweithdrefnau ar gyfer asesu ac archwilio perfformiad academaidd myfyrwyr.
* Awdurdodi cynnwys y cwricwlwm.
* Cadarnhau safonau academaidd a dilysu ac adolygu rhaglenni.
* Gosod y safonau ar gyfer ennyn diddordeb, cadw a chanlyniadau Myfyrwyr o raglenni astudio.
* Sefydlu’r gweithdrefnau ar gyfer dyfarnu cymwysterau a theitlau academaidd anrhydeddus.
* Sefydlu'r gweithdrefnau ar gyfer, a gwneud penderfyniadau ynghylch, atal neu wahardd myfyrwyr am resymau academaidd

(Mae'r uchod hefyd yn ddarostyngedig i ofynion cyrff dilysu, dyfarnu ac achredu)

Rheoli Risg

* Gweithredu fel y Pwyllgor Rheoli Risg sy'n gyfrifol am sicrhau bod Polisi Rheoli Risg y Brifysgol a chynlluniau cysylltiedig yn cael eu gweithredu'n effeithiol, gan adolygu’r risgiau strategol sy'n wynebu'r Brifysgol yn rheolaidd ac yn barhaus ac argymell diweddariadau i'r Gofrestr Risgiau Sefydliadol i'w cymeradwyo gan Fwrdd y Llywodraethwyr.

Goruchwylio Awdurdod Dirprwyedig

* Sefydlu a goruchwylio gwaith Gweithgorau, Grwpiau Prosiect a Grwpiau Gorchwyl a Gorffen dirprwyedig fel y bo’n briodol a derbyn adroddiadau gan grwpiau o'r fath.
* Derbyn cofnodion y Pwyllgorau adrodd

Mae cyfrifoldebau a rôl gwneud penderfyniadau'r Bwrdd Academaidd wedi’u hegluro yng Nghynllun Dirprwyo'r Brifysgol.

Gall y Bwrdd Academaidd sefydlu unrhyw Bwyllgorau y mae'n eu hystyried yn angenrheidiol i'w alluogi i gyflawni ei gyfrifoldebau, ar yr amod bod sefydlu pob pwyllgor yn cael ei gymeradwyo gyntaf gan yr Is-Ganghellor. Y Bwrdd Academaidd fydd yn pennu nifer aelodau unrhyw Bwyllgor o'r fath a'r telerau sy’n berthnasol iddynt o ran dal a gadael y swyddi. Dangosir y Pwyllgorau, ac unrhyw gyrff sy'n adrodd iddynt, yn y siart strwythur sydd wedi’i gynnwys yn y Cylch Gorchwyl. Bydd y Bwrdd Academaidd hefyd yn derbyn diweddariadau gan Dimau Rheoli a Chynllunio’r Ysgolion fel y bo'n briodol.

**Aelodaeth**

Gall yr Is-Ganghellor enwebu Is-gadeirydd o'r aelodaeth i gadeirio yn ei absenoldeb. Bydd aelodaeth y Bwrdd Academaidd yn cyd-fynd â’r pwrpas a’r cylch gorchwyl. Yr arfer ar hyn o bryd yw y bydd yr aelodaeth yn cynnwys staff ar lefelau 1, 2 a 3.

**Aelodau:**

Llywydd ac Is-Ganghellor (Cadeirydd)

Dirprwy Is-ganghellor a Phrofost(Is-gadeirydd)

Dirprwy Is-Ganghellor, Busnes, Ymgysylltu Byd-eang a Dinesig a Deon YRC

Dirprwy Is-Ganghellor, Ymchwil ac Arloesi

Prif Swyddog Cyllid

Prif Swyddog Pobl

Prif Swyddog Marchnata, Cyfathrebu a Recriwtio Myfyrwyr

Prif Swyddof Amgylcheddau ac Eiddo y Brifysgol

Prif Swyddog Myfyrwyr

Ysgrifennydd y Brifysgol

Deon Addysgu a Dysgu

Deon Ysgol Gelf a Dylunio Caerdydd

Deon Ysgol Addysg a Pholisi Cymdeithasol Caerdydd

Deon, Ysgol Chwaraeon a Gwyddorau Iechyd Caerdydd

Deon Ysgol Dechnolegau Caerdydd

Cyfarwyddwr Ymgysylltu Byd-eang

Cyfarwyddwr Arloesi

Dirprwy Gyfarwyddwr Gwasanaethau Ymchwil ac Arloesi

Cyfarwyddwr Chwaraeon

Cynrychiolydd Gwasanaethau’r Gofrestrfa *(dros dro)\**

Cynrychiolydd CGA *(dros dro)\**

Cyfarwyddwr Gwasanaethau Myfyrwyr *(dros dro)\**

Pennaeth Strategaeth, Cynllunio a Pherfformiad

Aelod o Staff Etholedig (Staff Academaidd) (2)

Aelod o Staff Etholedig (Staff Gwasanaethau Proffesiynol)

Aelod o Staff Etholedig (Swyddi Athrawon)

**Cynrychiolwyr Undeb y Myfyrwyr**

Llywydd Undeb y Myfyrwyr

Is-Lywydd Undeb y Myfyrwyr

Telerau swydd i aelodau etholedig i fod yn dair blynedd a hyd at dri thymor.

Gall Dirprwyon Dynodedig weithredu yn lle’r aelodau hynny sy’n methu mynychu cyfarfodydd. Ni chaniateir unrhyw eilyddion eraill oni bai eu bod wedi'u cymeradwyo gan y Cadeirydd.

Bydd y Bwrdd Academaidd yn cyd-ethol aelodau fel y bo'n briodol.

Bydd staff eraill yn mynychu cyfarfodydd y Bwrdd Academaidd ar wahoddiad y Cadeirydd.

**Cworwm**

Bydd cyfarfodydd y Bwrdd Academaidd yn gwneud cworwm os bydd o leiaf 50% o'r aelodau’n bresennol.

**Amledd Cyfarfodydd a Chynnal Busnes**

Bydd y Bwrdd Academaidd yn cwrdd unwaith y mis heblaw am fis Ionawr ac Awst, ar ddydd Mercher cyntaf y mis. Gellir galw cyfarfodydd arbennig ar unrhyw adeg.

Adroddir ar benderfyniadau a wneir i bwyllgorau perthnasol fel y bo'n briodol. Rhoddir crynodeb i gyfarfod Bwrdd y Llywodraethwyr yn dilyn cyfarfod y Bwrdd Academaidd.

Bydd penderfyniadau a wnaed yng Ngrŵp Gweithredol yr Is-Ganghellor, sy'n gweithio o dan awdurdod dirprwyedig yr Is-Ganghellor yn unol â'r Cynllun Dirprwyo, yn cael eu hadrodd i'r Bwrdd Academaidd.

Bydd penderfyniadau'n cael eu cyfleu'n eang gan aelodau, gan gynnwys i'r holl staff trwy Fewnrwyd Met Caerdydd. Gellir gweld cofnodion y Bwrdd Academaidd a’i bwyllgorau hefyd yn yr Ystorfa Cofnodion y gellir eu cyrchu drwy’r tudalennau mewnrwyd Llywodraethu.

**Adolygwyd a chymeradwywyd y Cylch Gorchwyl ar: 09 Ionawr 2025**

*\*yn dynodi aelodaeth dros dro nes bydd y Prif Swyddog Myfyrwyr yn ei swydd*